Bil i sjøen i Surnadal - driva.no - lokale nyheter, sport og kultur
Bil i sjøen i Surnadal
En ung mann er sendt St. Olavs med hodeskader etter en utforkjøring i Bøverfjord. Kjøretøyet havnet i sjøen.
I sjøen: Nødetatene rykket ut etter meldingen om at en bil hadde havnet i sjøen søndag. Foto: Gøran Rønning
Publisert: 29 september 2019 12:23 Sist oppdatert: 29 september 2019 19:27
En person er tatt hånd om etter at en bil har kjørt ut i sjøen ved fylkesveg 65 Bøverfjord i Surnadal.
Vedkommende skal ha en hodeskade etter utforkjøringen. VG får opplyst av operasjonsleder i politiet at det skal være snakk om alvorlige hodeskader.
Folk som kom til stedet etter ulykken, skal ha oppdaget personen ute i sjøen ved bilen, og fikk vedkommende inn til land.
Politiet meldte om hendelsen klokka 12.20.
Oppdatert: Klokka 13:43 melder politiet at pasienten er en ung mann på 19 år. Han er ifølge politiet bevisst, og sendes nå til St. Olavs Hospital i Trondheim.
- Vi har fått bekreftet at det ikke var flere i bilen, opplyser politiet.
Det blir redusert framkommelighet på stedet. Det gjenstår en del arbeid før vegen åpnes helt. Trafikken dirigeres nå forbi stedet, melder Statens vegvesen.
Oppdatert: Vegvesenet melder klokka 13.53 at vegen nå er åpen for trafikk.
#Surnadal #FV65: pasient/ung mann på 19 år, er bevisst, kjøres St Olavs i Trondheim. Vi har fått bekreftet at det ikke var flere i bilen. Dvs 1 person involvert ifm ulykken. Det blir redusert fremkommelighet på stedet, en del arbeid gjenstår før den åpnes helt.
— Politiet MøreRomsdal (@PolitiMRpd) September 29, 2019
#Surnadal #FV65: helsepersonell jobber med en pasient på stedet - hodeskader, luftambulanse på veg, politipatrulje akkurat ankommet stedet, overflatedykkere sjekker om det er flere i eller rundt bilen, tykt skydekke på stedet, oppdateres
#Surnadal #Bøverfjord #FV65 ved Hakstad, en bil kjørt ut i sjøen, en person tatt hand om - har hodeskade. Nødetater på veg, oppdateres